alene, viser sig de fleste Aar og i enkelte Aar endogsaa ikke saa 
ganske faatallig. Jeg har optegnet alle de Tilfælde, hvor jeg 
har set den eller faaet sikrere Oplysninger om dens Forekomst i 
de sidste ti Aar, men de fleste Tilfælde stammer fra Hovedstaden 
og dens nærmeste Omgivelser. 
Nu afdøde Læge Th. Jonsson indsendte i 1904 et stort, 
beskadiget Eksemplar fra Vestmannøerne, hvor det blev fundet c. 
den 20. Mai, samme Aar; samtidig saa man der nogle levende.— 
Den 12. Juni samme Aar saa jeg én i Reykjavik; den og 
to andre var nu og da blevet iagttaget i og omkring Byen i de 
tre foregaaende Uger. — Den 16. Mai 1905 var der to Fugle i 
Byen; de opholdt sig der i et Par Dage. I 1908 var der igen to, 
men de havde vistnok kun et kort Ophold, thi jeg saa dem kun 
en enkelt Gang, nemlig d. 29. Mai. — Endelig var der en lille 
Flok i Juni 1911. Den ankom under en stærk og varm Storm af 
SØ. Jeg saa 4 d. 2. Juni og næste Dag 5 eller flere; af andre 
blev der talt 8 eller endogsaa 10 Stykker. Den 4. Juni var de 
imidlertid allerede borte og viste sig ikke mere, men tidlig i Juni 
blev to set nær ved Isafjord; den ene af dem blev skudt, men 
ødelagt. Jeg traf Skytten senere; han fremhævede, at Svalen havde 
haft rød Strube. — Jeg skal tilslut føje til, at det fortælles, at 
et Par Svaler skal have ynglet paa Gaarden Gaulverjabær paa 
Sydlandet forleden Sommer (1911). Antagelig har det da været 
denne Art, som forøvrigt vistnok besøger Sydkysten ret hyppig (de 
fleste Aar). Jeg husker fra jeg var Dreng, at der var jævnlig 
Svaler om Foraaret i Grindavik; men hvorvidt det udelukkende var 
Forstuesvalen, tør jeg naturligvis ikke sige noget om. By s valen 
(i Cliel . urbica) har jeg aldrig iagttaget med Sikkerhed paa Island. 
9. Sturnus vulgaris L. Stær. 
I Tilslutning til hvad jeg meddelte i min før citerede Af¬ 
handling, kan jeg her bemærke, at to Stære blev skudt nær ved 
Reykjavik d. '13. Nov. 1906 og forærede til Samlingen. En blev 
fundet drevet i Land i Berufjord (sammen med den før omtalte 
